Document ID: 31992R0579

Title and Content:
ΚΑΝΟΝΙΣΜΟΣ (ΕΟΚ) αριθ. 579/92 ΤΗΣ ΕΠΙΤΡΟΠΗΣ της 5ης Μαρτίου 1992 για τον καθορισμό των λεπτομερειών εφαρμογής στους τομείς του κρέατος πουλερικών και αυγών, του καθεστώτος που προβλέπεται στις ενδιάμεσες συμφωνίες σύνδεσης μεταξύ της Κοινότητας αφενός και της Πολωνίας, της Ουγγαρίας και της Τσεχοσλοβακίας αφετέρου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 581/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1), τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας αφετέρου (2), τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (3), τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα των αυγών (4), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (5), και ιδίως το άρθρο 15, τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα του κρέατος πουλερικών όπως τροποποιήθηκε τελευταία από τον κανονισμό (ΕΟΚ) αριθ. 1235/89 (6), και ιδίως το άρθρο 15, Εκτιμώντας: ότι οι συμφωνίες συνδέσεως μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Δημοκρατίας της Ουγαρίας, της Δημοκρατίας της Πολωνίας και της Ομοσπονδιακής Δημοκρατίας της Τεχοσλοβακίας αφετέρου, υπεγράφησαν στις 16 Δεκεμβρίου 1991- ότι, αναμένοντας την έναρξη ιχύος των συμφωνιών αυτών, η Κοινότητα αποφάσισε να εφαρμόσει με ισχύ από 1ης Μαρτίου 1992 τις προσωρινές συμφωνίες που συνήφθησαν με τις εν λόγω χώρες, εφεξής ονομαζομένες "προσωρινές συμφωνίες"- ότι στις προαναφερόμενες συμφωνίες έχει προβλεφθεί μείωση της εισφοράς κατά την εισαγωγή για ορισμένα προϊόντα του τομέα των αυγών και του κρέατος των πουλερικών, εντός του ορίου ορισμένων ποσοτήτων- ότι, για να εξασφαλισθεί η κανονικότητα των εισαγωγών, πρέπει να κατανεμηθεί η ποσότητα αυτή σε διάφορες περιόδους του έτους- ότι, υπενθυμίζοντας τις διατάξεις της προσωρινής συμφωνίας που προορίζονται να εξασφαλίσουν την καταγωγή του προϊόντος, πρέπει να προβλεφθεί ότι η διαχείριση του εν λόγω καθεστώτος θα εξασφαλισθεί για τα περισσότερα προϊόντα με πιστοποιητικά εισαγωγής- ότι γι' αυτό, πρέπει να προβλεφθούν ιδίως οι λεπτομέρειες υποβολής των αιτήσεων, καθώς και τα στοιχεία που πρέπει να περιλαμβάνονται στις αιτήσεις και στα πιστοποιητικά, κατά παρέκκλιση από τα άρθρα 8 και 21 του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα προϊόντα (7), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (8)- ότι πρέπει, επιπλέον, να προβλεφθεί ότι τα πιστοποιητικά εκδίδονται μετά προθεσμίας εξετάσεως και κατά μέσο όρο, ενδεχομένως, με την εφαρμογή ενιαίου ποσοστού μειώσεως, ότι, για να εξασφαλισθεί η αποτελεσματική διαχείριση του προβλεπομένου καθεστώτος, πρέπει να προβλεφθεί ότι η εγγύηση σχετικά με τα πιστοποιητικά εισαγωγής στα πλαίσια του εν λόγω καθεστώτος καθορίζεται σε 30 Ecu ανά τόνο- ότι ο κίνδυνος κερδοσκοπίας που συνδέεται με το εν λόγω καθεστώς στον τομέα των αυγών και του κρέατος των πουλερικών οδηγεί στον καθορισμό επακριβών όρων για την πρόσβαση των εμπορευμάτων στο εν λόγω καθεστώς- ότι για τις ζωντανές χήνες και τα σφάγιά τους, ολόκληρα ή σε τεμάχια, είναι δυνατόν να εφαρμοσθεί ένα σύστημα παρακολουθήσεως των ποσοτήτων που πραγματικώς εισάγονται, ολιγότερο περιοριστικό για τους εισαγωγείς, αντί του συστήματος των πιστοποιητικών κατά την εισαγωγή- ότι, για τα προϊόντα αυτά, πρέπει να υπάρξει εγγύηση ιδίως για την ίση και συνεχή πρόσβαση όλων των εισαγωγέων της Κοινότητας στις ποσότητες που υπόκεινται σε μειωμένη εισφορά και την εφαρμογή, αδιακόπως, της εισφοράς αυτής μέχρι εξαντλήσεως των ποσοτήτων αυτών- ότι πρέπει να ληφθούν τα αναγκαία μέτρα για να εξασφαλιστεί κοινοτική και αποτελεσματική διαχείριση των ποσοτήτων αυτών, προβλέποντας τη δυνατότητα να γίνονται αναλήψεις επί του όγκου των ποσοτήτων αυτών με βάση τις πραγματικά διαπιστούμενες εισαγωγές- ότι αυτός ο τρόπος διαχειρίσεως απαιτεί στενή συνεργασία μεταξύ των κρατών μελών και της Επιτροπής- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κάθε εισαγωγή στην Κοινότητα στα πλαίσια του καθεστώτος που προβλέπεται στο άρθρο 14 παράγραφοι 2 και 4 της προσωρινής συμφωνίας των προϊόντων που ανήκουν στις ομάδες 1, 2, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26 και 27 που αναφέρονται στο παράρτημα Ι του παρόντος κανονισμού υπόκειται στην προσκόμιση του πιστοποιητικού εισαγωγής. Οι ποσότητες των προϊόντων που απολαμβάνουν του καθεστώτος αυτού καθώς και των επιτοκίων μείωσης των εισφορών αναφέρονται ανά ομάδα στο παράρτημα Ι. Άρθρο 2 Οι ποσότητες αυτές κλιμακώνονται κατά τη διάρκεια του έτους ως εξής: - για τα προϊόντα που αναφέρονται στις ομάδες 1, 12 και 19: - για το 1992: - 24 % στη διάρκεια της περιόδου από 1ης Μαρτίου έως 30 Ιουνίου, - 38 % στη διάρκεια της περιόδου από 1ης Ιουλίου έως 30 Σεπτεμβρίου, - 38 % στη διάρκεια της περιόδου από 1ης Οκτωβρίου έως 31 Δεκεμβρίου, -για τα έτη 1993 έως 1996: - 15 % στη διάρκεια της περιόδου από 1ης Ιανουαρίου έως 31 Μαρτίου, - 15 % στη διάρκεια της περιόδου από 1ης Απριλίου έως 30 Ιουνίου, - 35 % στη διάρκεια της περιόδου από 1ης Ιουλίου έως 30 Σεπτεμβρίου, - 35 % στη διάρκεια της περιόδου από 1ης Οκτωβρίου έως 31 Δεκεμβρίου- - για τα προϊόντα που αναφέρονται στις ομάδες 2, 4, 5, 6, 7, 8, 9, 10, 11, 14, 15, 16, 17, 18, 21, 22, 23, 24, 25, 26 και 27: - για το 1992: - 40 % στη διάρκεια της περιόδου από 1ης Μαρτίου έως 30 Ιουνίου, - 30 % στη διάρκεια της περιόδου από 1ης Ιουλίου έως 30 Σεπτεμβρίου, - 30 % στη διάρκεια της περιόδου από 1ης Οκτωβρίου έως 31 Δεκεμβρίου, - για τα έτη 1993 έως 1996: - 25 % στη διάρκεια της περιόδου από 1ης Ιανουαρίου έως 31 Μαρτίου, - 25 % στη διάρκεια της περιόδου από 1ης Απριλίου έως 30 Ιουνίου, - 25 % στη διάρκεια της περιόδου από 1ης Ιουλίου έως 30 Σεπτεμβρίου, - 25 % στη διάρκεια της περιόδου από 1ης Οκτωβρίου έως 31 Δεκεμβρίου. Άρθρο 3 Τα πιστοποιητικά εισαγωγής που προβλέπονται στο άρθρο 1 υπόκεινται στους ακόλουθους κανόνες: α) ο αιτών πιστοποιητικό εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή υποβολής της αιτήσεως, μπορεί να αποδείξει, εφόσον γίνεται αποδεκτό από τις αρμόδιες αρχές των κρατών μελών, ότι ασκεί τουλάχιστον κατά τους τελευταίους δώδεκα μήνες εμπορική δραστηριότητα με τις τρίτες χώρες στον τομέα του κρέατος πουλερικών ή στον τομέα των αυγών- εντούτοις, καταστήματα λιανικής πώλησης ή εστιατόρια τα οποία πωλούν τα προϊόντα τους στους τελικούς καταναλωτές, αποκλείονται των οφελημάτων του εν λόγω καθεστώτος- β) η αίτηση για τη χορήγηση πιστοποιητικού μπορεί να περιλαμβάνει μόνον μία από τις ομάδες 1, 2, 4, 5, 6, 7, 8, 9, 10, 11, 14, 15, 16, 17, 18, 19, 21, 22, 23, 24, 25, 26 και 27 που αναφέρονται στο παράρτημα Ι του παρόντος κανονισμού. Μπορεί να αφορά διάφορα προϊόντα που υπάγονται σε διαφορετικούς κωδικούς ΣΟ και κατάγονται από μία μόνον από τις τρεις χώρες που καλύπτει ο κανονισμός αυτός. Στις περιπτώσεις αυτές, όλοι οι κωδικοί ΣΟ αναφέρονται στη θέση 16 και η περιγραφή τους στη θέση 15- Η αίτηση για τη χορήγηση πιστοποιητικού πρέπει να αφορά τουλάχιστον ένα τόνο και κατ' ανώτατο όριο το 25 % της διαθέσιμης ποσότητας της αντίστοιχης ομάδας, για την περίοδο που ορίζεται στο άρθρο 2- γ) η αίτηση για τη χορήγηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής- το πιστοποιητικό δημιουργεί την υποχρέωση να γίνει εισαγωγή από την αναφερόμενη χώρα- δ) η αίτηση πιστοποιητικού περιλαμβάνουν στη θέση 20 μία των ακολούθων ενδείξεων: Reglamento (CEE) no 579/92- Forordning (EOF) nr. 579/92- Verordnung (EWG) Nr. 579/92- Κανονισμός (ΕΟΚ) αριθ. 579/92- Regulation (EEC) No 579/92- Reglement (CEE) no 579/92- Regolamento (CEE) n. 579/92- Verordening (EEG) nr. 579/92- Regulamento (CEE) no 579/92. ε) το πιστοποιητικό περιλαμβάνει στη θέση 24 μία των ακολούθων ενδείξεων: Μείωση της εισφοράς όπως προβλέπεται από τον Reglamento (CEE) no 579/92- Forordning (EOF) nr. 579/92- Verordnung (EWG) Nr. 579/92- Κανονισμός (ΕΟΚ) αριθ. 579/92- Regulation (EEC) No 579/92- Reglement (CEE) no 579/92- Regolamento (CEE) n. 579/92- Verordening (EEG) nr. 579/92- Regulamento (CEE) no 579/92. Άρθρο 4 1. Οι αιτήσεις για τη χορήγηση πιστοποιητικών υποβάλλονται μόνον κατά το πρώτο δεκαήμερο κάθε περιόδου που ορίζεται στο άρθρο 2. 2. Οι αιτήσεις για τη χορήγηση πιστοποιητικών γίνονται δεκτές μόνον εφόσον ο αιτών δηλώνει εγγράφως ότι, για την τρέχουσα περίοδο, δεν έχει υποβάλει και αναλαμβάνει την υποχρέωση να μην υποβάλει άλλες αιτήσεις όσον αφορά προϊόντα της ίδιας ομάδας στο κράτος μέλος στο οποίο έχει υποβληθεί η αίτηση ούτε σε άλλα κράτη μέλη- σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων που αφορούν προϊόντα της ίδιας ομάδας, καμία αίτησή του δεν γίνεται αποδεκτή. 3. Τα κράτη μέλη ανακοινώνουν στην Επιτροπή, την τρίτη εργάσιμη μέρα από εκείνη του τέλους της περιόδου υποβολής των αιτήσεων, τις αιτήσεις που υποβλήθηκαν για καθένα από τα προϊόντα που περιλαμβάνονται στις ομάδες. Η ανακοίνωση αυτή περιλαμβάνει τον κατάλογο των αιτούντων καθώς και τις ποσότητες που ζητούνται ανά ομάδα. Όλες οι ανακοινώσεις, συμπεριλαμβανομένων και των ανακοινώσεων "ουδέν", πραγματοποιούνται με τηλετυπικό μήνυμα ή με τηλεφωτοαντιγραφή την αναφερόμενη εργάσιμη μέρα συμπληρώνοντας, στην περίπτωση που δεν έχει υποβληθεί καμία αίτηση, το έντυπο που περιλαμβάνεται στο παράρτημα ΙΙ, και, στην περίπτωση κατά την οποία έχουν υποβληθεί αιτήσεις, τα έτυπα, που περιλαμβάνονται στα παραρτήματα ΙΙ και ΙΙΙ του παρόντος κανονισμού. 4. Με την επιφύλαξη αποφάσεως αποδοχής των αιτήσεων από την Επιτροπή, τα πιστοποιητικά εκδίδονται με την εικοστή τρίτη ημέρα κάθε περιόδου που προβλέπεται στο άρθρο 2. 5. Η Επιτροπή αποφασίζει σε ποιό βαθμό μπορεί να δοθεί συνέχεια στις αιτήσεις που αναφέρονται στο άρθρο 3. Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μειώσεως των ζητουμένων ποσοτήτων. Εάν η συνολική ποσότητα που αποτελείται αντικείμενο των αιτήσεων είναι μικρότερη από τη διαθέσιμη ποσότητα της επομένης περιόδου. 6. Τα εκδιδόμενα πιστοποιητικά ισχύουν σε ολόκληρη την Κοινότητα. Άρθρο 5 Η ισχύς των πιστοποιητικών είναι διάρκειας 20 ημερών από την ημερομηνία της πραγματικής εκδόσεώς τους για τα πιστοποιητικά τα οποία εκδίδονται κατά την περίοδο από 1ης Μαρτίου έως 30 Ιουνίου 1992, και 90 ημερών για τα πιστοποιητικά τα οποία εκδίδονται από την 1η Ιουλίου 1992. Τα πιστοποιητικά εισαγωγής που εκδίδονται με βάση τον παρόντα κανονισμό δεν μεταβιβάζονται. Άρθρο 6 Οι αιτήσεις για χορήγηση πιστοποιητικών εισαγωγής συνοδεύονται από τη σύσταση εγγυήσεως 30 Ecu ανά 100 Kg για όλα τα προϊόντα που αναφέρονται στο άρθρο 1. Άρθρο 7 Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88. Εντούτοις, κατά παρέκκλιση του άρθρου 8 παράγραφος 4 του εν λόγω κανονισμού, η εισαγομένη με βάση τον παρόντα κανονισμό ποσότητα δεν μπορεί να υπερβαίνει εκείνην που αναφέρεται στις θέσεις 17 και 18 του πιστοποιητικού εισαγωγής. Ο αριθμός 0 εγγράφεται για το σκοπό αυτό στη θέση 19 του εν λόγω πιστοποιητικού. Άρθρο 8 Τα προϊόντα τίθενται σε ελεύθερη εμπορία κατόπιν υποβολής πιστοποιητικού κυκλοφορίας EUR 1 το οποίο εκδίδεται από την χώρα εξαγωγής, σύμφωνα με τις διατάξεις του πρωτοκόλλου αριθ. IV που επισυνάπτεται στην προσωρινή συμφωνία. Άρθρο 9 Η Επιτροπή διαχειρίζεται τις ποσότητες των προϊόντων που ανήκουν στις ομάδες 3, 13 και 20 που αναφέρονται στο παράρτημα Ι του παρόντος κανονισμού και μπορεί να λάβει κάθε διοικητικό μέτρο που είναι απαραίτητο για να εξασφαλισθεί η αποτελεσματική διαχείριση. Άρθρο 10 1. Για να επωφεληθεί του καθεστώτος κατά την εισαγωγή που προβλέπεται από το άρθρο 14 παράγραφοι 2 και 4 της προσωρινής συμφωνίας για τα προϊόντα των ομάδων 3, 13 και 20 που αναφέρονται στο παράρτημα Ι του παρόντος κανονισμού, ο εισαγωγέας πρέπει να προσκομίσει στις αρμόδιες αρχές του κράτους μέλους εισαγωγής δήλωση θέσης σε ελεύθερη κυκλοφορία η οποία να περιλαμβάνει σχετική αίτηση για τα αναφερόμενα προϊόντα που να συνοδεύεται από το πιστοποιητικό που αναφέρεται στο άρθρο 8. Οι αρμόδιες αρχές του κράτους μέλους αυτού, εφόσον αποδεχθούν την εν λόγω δήλωση, κοινοποιούν στην Επιτροπή τις αιτήσεις για ανάληψη των σχετικών ποσοτήτων που αναφέρονται στο παράρτημα Ι. 2. Η αίτηση ανάληψης με ένδειξη της ημερομηνίας αποδοχής της δήλωσης για τη θέση σε ελεύθερη κυκλοφορία διαβιβάζεται αμέσως στην Επιτροπή. 3. Οι αναλήψεις ορίζονται από την Επιτροπή σε συνάρτηση με την ημερομηνία αποδοχής των δηλώσεων θέση σε ελεύθερη κυκλοφορία εκ μέρους των αρμοδίων αρχών του κράτους μέλους εισαγωγής, και εφόσον το επιτρέπει το διαθέσιμο υπόλοιπο. Κάθε ποσότητα που δεν έχει αναληφθεί επιστρέφεται το γρηγορώτερο δυνατόν στο καθορισμένο ποσό του έτους για το οποίο χορηγήθηκε. Όταν οι ποσότητες είναι μεγαλύτερες από το διαθέσιμο υπόλοιπο των ποσοτήτων που αναφέρονται στο παράρτημα Ι, η κατανομή πραγματοποιείται ανάλογα με τις αιτήσεις. Η Επιτροπή ενημερώνει το ταχύτερο δυνατόν τα κράτη μέλη σχετικά με τις ποσότητες που έχουν αναληφθεί. Άρθρο 11 Κάθε κράτος μέλος εγγυάται στους εισαγωγείς των προϊόντων των ομάδων 3, 13 και 20 που αναφέρονται στο παράρτημα Ι του παρόντος κανονισμού ίση και συνεχή πρόσβαση στις ποσότητες που αναφέρονται στο παράρτημα Ι, εφόσον το υπόλοιπο των ποσοτήτων αυτών το επιτρέπει. Άρθρο 12 Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού. Άρθρο 13 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Μαρτίου 1992.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5655
5781
5087
5283
122
2106
914
3156
2200
2737

EuroVoc IDs (Expanded): 5655
5781
5087
5283
122
2106
914
3156
2200
2737

Dataset Source: meu

Split: train